Datum per copiam sub sigillo curie Autissiod. anno Domini M° CCC° XXVIII°, die sabbati post Yemale festum Sancti-Martini, Guido de Turribus, cantor Lemovicensis, subexecutor seu commissarius in hac parte, una cum venerabili et discreto viro Johanni Sapientis canonico Autiss. cum illa clausula et cuilibet eorum insolidum, etiam a reverendo in Christo patre domino abbate monasterii Sancti-Germani Autiss., executore, in hac parte a sede apostolica deputato, una cum quibusdam collegis suis cum illa clausula quatinus vos, vel duo, vel unus vestrum, et tam super subsidio moderato a summo pontifice reverendo in Christo patri ac domino domino T., Dei gratia Autiss. episcopo concesso, super omnes ecclesiasticas personas civitatis et dyecesis Autiss. Omnibus et singulis curatis, presbiteris, capellanis, ceterisque ecclesiarum rectoribus in civitate et diocesi Autiss. constitutis, ad quos presens mandatum nostrum, ymo verius apostolicum pervenerit,.... et mandatis nostris, ymo verius apostolicis firmiter obedire auctoritate nostra, nobis in hac parte commissa, vobis omnibus et singulis qui super hoc a latore presencium fueritis requisiti, in virtute sancte obedientie, et sub penis suppensionis et excommunicationis quas in vos et vestrum quemlibet ferimus, nisi feceritis quod mandamus, districte percipiendo mandamus quatinus ad hoc mandatum nostrum exequendum alter vestrum alterum non expectans moneatis auctoritate qua supra viros venerabiles et discretos Autissiodorensis et Sancti-Prisci, nec non Varziaci et Puseye archipresbiteros et priorem de Andria, Autissiodorensis diocesis, ut quilibet eorum, infra quindecim dies proximos, a die monitionis a vobis, aut altero vestrum, sibi facte, quorum quinque pro primo, quinque pro secundo et reliquos quinque pro tercio et ultimo ac peremptorio termino assignamus, satisfaciat predicto domino Autissiod. episcopo, vel procuratori aut deputato suo, ejus nomine de dicto subsidio, videlicet archipresbiter Puseye de octo libris turon., item archipresbyter Sancti-Prisci de sex libris turon.; item archipresbyter Varziaci de sex libris turon.; et archypresbyter Puseye de octo libris turon.; necnon et prior de Andria de viginti una libris turon. Quas singulares pecuniarum summas quemlibet dictorum archipresbyterorum et prioris tangentis cuilibet eorumdem, attentis facultatibus cujuslibet beneficii eorum, pro dicto subsidio dicti domini Autissiodorensis episcopi imponimus, moderamus et per presentes decernimus moderatas alioquin nos ipsos defficientes in solutione et satisfactione dicte pecunie racione impositionis et moderacionis nostrarum predictarum de dicto subsidio sic a nobis, ut predicitur, factarum, dictis quindecim diebus elapsis, in hiis scriptis excommunicamus, excommunicatos auctoritate nostra nunciorum mandatum nostrum taliter exequentes que a nobis non possint in aliquo redargui, vel puniri, sed pocius amendari. In signum autem dicti mandati nostri per vos diligenter executi presentes litteras sigillis ecclesiarum nostrarum portitori eorumdem reddite sigillatas. Datum et sigillo nostro sigillatum anno Domini M° CCC° XX° octavo, die lune post festum Omnium-Sanctorum. Signé: Humbertus; facta est collacio ad consimiles sigillatas.